Medhof: Praat met ons - voor jy aanvullings kies - Die Kwêvoël
September 6, 2019 November 22, 2019 kwevoel
'n Tekort aan sekere vitamiene wat nie deur die gewone dieet verkry word nie kan tot laer energievlakke en depressie lei. Hiermee wil jy beslis nie gedurende die toetsreeks mee opgeskeep sit nie.
Daar is 'n oplossing!
Dis nou miskien bietjie laat om oor die ongesonde eetwyse bekommerd te wees, maar daar is 'n oplossing om jou konsentrasie, fokus, produktiwiteitsvlakke en leervermoë te verbeter deur slegs 'n paar aanvullende vitamiene en minerale.
Een van die mees algemene aanvulling vir meer energie, fokus en oplettendheid is die B Vitamiene groep wat 'n groot rol in omtrent alles vervul, van die omskakeling van voedingstowwe in neuro-versterkers soos om serotonien sy werk te laat doen.
Hierdeur verhoog dit jou energievlakke en vermoë. Mense met Vitamiene B tekorte se leervermoë is laag, hulle sukkel met genoeg energie en word maklik afgelei van hul onderwerp.
Vitamiene B kan jy deur jou gewone dieet inneem deur genoegsaam groenboontjies, aartappels, aspersies, eiers, kaas, spinasie, avokadopeer, krap en melk.
Indien jou dieet reg is maar jy sukkel steeds met fokus- en konsentrasie-vlakke moet jy dalk kyk na vitamiene D3. Hierdie vitamiene is krities vir gesonde senuwee funksies asook vir meer as 200 liggaamsprosesse, waaronder gemoedstoestand.
Die beste en maklikste manier om jou vitamiene D vlakke te verhoog is eenvoudige sonlig waaraan ons in Suid-Afrika geen gebrek het nie. Verder kan dit ingeneem word deur vis soos salm, haring (herring), sardiens en tuna, asook oesters en garnale by jou dieet in te sluit. Indien jy nie dierlike voedingstowwe gebruik nie sal jy jou maar tot sonlig en sampioene moet wend om genoeg hiervan in te neem.
Lae-vet diëte kan ernstige Omega-3 vetsure tekort veroorsaak, wat op sy beurt weer tot probleme soos fokus en konsentrasie aanleiding kan gee. In jou gewone dieet kan jy dit inneem deur vis soos salm, vet-draende vis, sardiens asook oesters, kaviaar, flaks-sade, okkerneute, suiwel asook beesvleis.
Soos ons maar goed weet is dit te vinde in sitrus en ander vrugte soos papaya en aarbeie, spinasie, brokkoli, -tiemie en rissies.
Jy kan dit tot jou dieet toevoeg deur amandel- en okkerneute, donker sjokolade, avokadopeer, sade en spinasie.